Ruts Bauman

Ruts Bauman (õieti Rudolf Bauman, ka Karl-Rudolf Bauman; 9. veebruar 1892 Viduva-Jaani talu, Maidla küla, Kalju vald, Läänemaa – 17. september 1960 Ellamaa) oli eesti näitleja.Tarang, L. "Kullama kihelkond". 2005, lk 177

Lõpetas Tallinnas 4-klassilise linnakooli. Aastatel 1911–1912 õppis põllumajandust ja karjakasvatust Laitse ja Aaspere mõisas, 1914. aastal omandas kontroll-assistendi kutseEesti riigi-, avaliku ja kultuurielu tegelased 1918–1938.

Töötas erinevatel ametikohtadel: mõisakirjutaja, velsker, postijaama pidaja, kaupmees, raudteetööline, kolhoosnik.

Näitlejateed alustas Bauman 1910. aastal asjaarmastajana. Aastatel 1916–1919 töötas ta näitlejana Tallinna Draamateatris ja 1931–1941 Tallinna Töölisteatris. Hiljem oli ta 1951-1956 Ellamaa rahvamaja juhataja ja näiteringi juht. Maetud Tallinna Metsakalmistu teatritegelaste kvartalisse. 

Bauman on kirjutanud mälestusteraamatu "Minu teekond lavale" (1938). Ruts Baumani tütar Lia-Lilli Kevvai on kirjutanud isast mälestusraamatu "Moemees" (1999).

 Viited 

 Kirjandus 
 Lia Kevvai, "Moemees: mälestusi Ruts Baumannist" (näitleja tütre mälestused). Elmatar, Tartu 1999, 216 lk; ISBN 9985922212

 Välislingid 
 Andres Laasik, "Rahvanäitleja Bauman läbi tütre silmade" (raamatu "Moemees" arvustus) – Eesti Päevaleht 7. september 1999, lk 11  
 Aivar Kull, "Moemees hullutab teatrisõpru" (raamatu "Moemees" arvustus) – Tartu Postimees 9. detsember 1999, lk 5; ka A. Kulli raamatus "Kulli pilk", Ilmamaa, Tartu 2005, lk 335–336 (pealkirjaga "Lia Kevvai sädelev teatriraamat")
 Erni Järvsoo, "Kodukandi vaim: Ruts Baumanit meenutades" – Videvik 15. september 2000, lk 4
 Voldemar Panso, "Moemees Ruts Baumanit meenutades" (katkeid raamatust "Portreed minus ja minu ümber", Tallinn 1975) – Kesknädal 11. aprill 2007, lk 14

Kategooria:Eesti Draamateatri näitlejad
Kategooria:Töölisteatri näitlejad
Kategooria:Eesti raudteelased
Kategooria:Metsakalmistule_maetud
Kategooria:Sündinud 1892
Kategooria:Surnud 1960